
E L Ő T E R J E S Z T É S

Sülysáp Város Önkormányzata Képviselő-testületének

2018. augusztus 23-án tartandó munkaterv szerinti ülésére

4. napirendhez

Tárgy: Tájékoztatás a helyi adóztatás 2018. I. félévi tapasztalatairól
Tisztelt Képviselő-testület!

A Sülysáp Város Önkormányzata által kivetett adókat a helyi adókról szóló 25/2006. (XII. 18.) önkormányzati rendelet tartalmazza. Eszerint Sülysápon építményadó, telekadó, helyi iparűzési adó fizetésére kötelezettek a rendelet hatálya alá tartozó természetes és jogi személyek.
A negyedik általunk beszedett adófajta a gépjárműadó, amely a központi költségvetés bevétele, melynek csak egy része jelenik meg az önkormányzatnál átengedett központi adóként. A beszedett gépjárműadó 40 %-a az önkormányzat bevétele, 60 %-a pedig átutalásra kerül a központi költségvetés részére. 

Közhatalmi bevételek közé tartozik – bár nem adó – az ebrendészeti hozzájárulás, a mezőőri járulék és a talajterhelési díj.
Az adózás részben önadózással, részben kivetéssel történik. 

Közhatalmi bevételek alakulása 2018. I. félévben

	Bevételfajta
	Tervezett bevétel

2018. évre (e Ft)
	Tényleges befizetés

2018.06.30. (e Ft)
	Teljesítés
2018.06.30. (%)

	Építmény és telekadó
	18.000
	12.516
	69,5

	Iparűzési adó
	155.000
	88.168
	57

	Gépjárműadó (önk.-nál maradó)
	28.000
	14.335
	51

	Ebrendészeti hozzájárulás
	5.000
	10.552
	211

	Mezőőri járulék
	
	
	

	Adók módjára történő behajtás
	
	
	

	Talajterhelési díj
	
	
	

	Pótlék
	
	
	


2018. évben tovább folytatódott a 2017. év elején megkezdett és decemberben további 98 ingatlanra vonatkozóan megküldött Tápiómenti Települések Csatornamű Vízgazdálkodási Társulatának megkeresése alapján a meg nem fizetett csatorna víziközmű hozzájárulások adók módjára történő behajtása. 
2017. évben több mint 300 magánszemély és 21 jogi személy esetében kereste meg a Társulat hatóságunkat. Magánszemélyek tekintetében 64 ingatlanra vonatkozóan a teljes összeg megfizetésre került, további 49 adózótól tiltjuk a jövedelmének 33 %-át. A Társulat 36 esetben vonta vissza a végrehajtásra vonatkozó megkeresését, mivel például: időközben feléjük lett rendezve a hozzájárulás összege, illetve másik személyt jelöltek meg az érdekeltségi hozzájárulás megfizetésére.

A táblázatban szereplő egyéb bevételek teljesítési aránya kimagaslóan magas a többi értékhez képest, ami abból adódik, hogy a Társulat megkeresésére az önkormányzati adóhatóság által indított munkabérletiltásokból folyamatosan érkeznek az érdekeltségi hozzájárulások részletei a munkáltatóktól. Amennyiben a teljes 290.000 Ft tartozás letiltásra került, a hozzájárulás összege továbbutalásra kerül a Társulat részére és az 5000 Ft költségátalány marad majd az önkormányzat számláján.
Jogi személyek esetében a megkeresés átadásra került az illetékességgel rendelkező Nemzeti Adó-és Vámhivatal részére, mivel 2018. január 1. nappal törvényi változások miatt, jogi személyek esetében már nincs illetékessége a Jegyzőnek eljárni.
2018. év elején jelentős többletmunkát jelentett a talajterhelési díjjal kapcsolatos teendők ellátása. 2017. szeptember 1-jétől hatályos a talajterhelési díjról szóló Sülysáp Város Önkormányzata Képviselő-testületének 9/2017. (IV. 28.) önkormányzati rendelete, amely Sülysáp város közüzemi szennyvízcsatornával ellátott területeire terjed ki. Mindezek szerint a 2017. szeptember 1. és 2017. december 31. közötti időszakra vonatkozóan a Tiszamenti Regionális Vízművek Zrt. adatszolgáltatása alapján közel 700 ingatlannal kapcsolatban került kiküldésre felszólító levél a talajterhelési díj bevallására. 

Problémát okozott az indulásnál, hogy a TRV. Zrt-től a kötelezettekre vonatkozólag kapott adatok nagymértékben pontatlanok, hiányosak voltak, így egy átfogó adategyeztetéssel kellett kezdenünk a feldolgozást.

A felszólító levelekre az ügyfélforgalom többszörösére nőtt, mivel az ügyfelek felénk jelezték, hogy az ingatlanokra 2017. szeptember 1. előtt vagy az azóta eltelt időszakban megtörtént a csatornahálózatra történő rákötés, illetve többszöri rákötési igénybejelentést követően sem jelentek meg a kivitelezők, ezért nem tartják jogosnak a talajterhelési díj megfizetését.
A TRV Zrt. ügyfélszolgálati irodájának az elsődleges tájékoztatása úgy szólt, hogy ezeknek az ügyfeleknek utólagosan kerül majd kiszámlázásra a szennyvízhálózat használatának díja. Időközben a TRV Zrt. 2018. június 1. nappal minden ügyfélnek kiszámlázta a csatornahasználati díjat (egy levélben tájékoztatva erről a lakosságot), függetlenül attól, hogy ténylegesen megtörtént-e a hálózatra kötés vagy sem. Az adatszolgáltatás tisztázásával és az ügyfelek tájékoztatásával keletkezett többletfeladatokkal keletkezett időráfordítás aránytalanul magas a várható díjbefizetés összegéhez képest. 
A talajterhelési díjjal kapcsolatos megnövekedett ügyfélforgalom miatt az adóbefizetések végrehajtásával kapcsolatos feladatok kitolódtak a nyári időszakra, amely során 53 adózó munkahelyi adatait kértük le 1.684.000 Ft adótartozás behajtása érdekében. 
A végrehajtási eljárások során első körben a kötelezett munkahelyadatait kérjük le az OEP nyilvántartásából, ami alapján kezdeményezzük a bérjövedelem 33 %-ának letiltását. Amennyiben nincs végrehajtható jövedelme az érintettnek, megvizsgáljuk, hogy rendelkezik-e gépjárművel, és ennek lefoglalását kezdeményezzük az illetékes okmányirodánál. A legutolsó lépés a végrehajtási jog ingatlanra való terhelése.

Az ebrendészeti hozzájárulás előírás 2018. évre 1.976.000 Ft, amelyből eddig 1.575.000 Ft került megfizetésre az adózók részéről, ez 80 %-os bevételi arányt jelent. A szeptemberi egyenlegértesítők küldésével az eddig be nem fizetett ebrendészeti hozzájárulások megfizetésére fizetési felszólítást kapnak majd az adózók.

A mezőőri járulék 2017. december 31. nappal eltörlésre került, azonban a 2017. évre vonatkozó fizetési határidő 2018. április 30. volt. A 2017. évre vonatkozó előírás 3.158.000 Ft, melyből eddig 2.208.000 Ft került megfizetésre, amely 70 %-os befizetést jelent.

Adó- és értékbizonyítványok kiállításával kapcsolatban az első félévben 112 db megkeresés érkezett. Ennek keretében a végrehajtó irodáktól, társhatóságtól stb. kapott megkereséseknek megfelelően kell elvégezni egy-egy ingatlan értékének megállapítását, fényképekkel dokumentálva.

Kérem a tájékoztató szíves elfogadását!
…/2018. (VIII. 23.) ÖKT határozati javaslat

Sülysáp Város Önkormányzat Képviselő-testülete a helyi adóbevételek 2018. I. félévi alakulásáról szóló jegyzői tájékoztatót elfogadja.

Határidő: azonnal

Felelős: jegyző
Sülysáp, 2018. augusztus 16.

dr. Tóth Krisztina s.k.

PAGE  

